5. ΝΟΜΟΣ υπ’ αριθ. 877 της 12/20 Μαρτ. 1979 (ΦΕΚ Α΄ 55) Περί αντικαταστάσεως και συμπληρώσεως διατάξεών τινων του Ν.Δ. 1118/1972 «περί ιδιωτικών επιχειρήσεων περιθάλψεως ηλικιωμένων ή εκ κινητικής αναπηρίας ανιάτως πασχόντων ατόμων, ως και ρυθμίσεως συναφών θεμάτων. Άρθρ.1.-(Αντικαθίσταται το άρθρ. 1 Ν.Δ. 1118/ 72 ανωτ. αριθ. 1). Άρθρ.2.-(Αντικαθίσταται το άρθρ. 4 Ν.Δ. 1118/ 72 ανωτ. αριθ. 1). Άρθρ.3.-1.Αι κατά το προηγούμενον άρθρον χορηγούμεναι άδειαι δύνανται να καλύπτουν αμφοτέρας τας κατηγορίας Επιχειρήσεων του άρθρ. 2 παρ. 1 του Ν.Δ. 1118/1972, ήτοι υπερηλίκων και εκ κινητικής αναπηρίας ανιάτως πασχόντων, εφ’ όσον λειτουργούν εις χωριστάς πτέρυγας, πληρούσας τας νομίμους προϋποθέσεις λειτουργίας μιάς εκάστης τούτων. 2.Εις τους αμιγώς λειτουργούντας Οίκους Ευγηρίας δεν επιτρέπεται να περιθάλπωνται οι πέραν του έτους παραμένοντες κλινήρεις. Η τοιαύτη παραμονή δύναται να παραταθή δι’ αποφάσεως της Διευθύνσεως ή Τμήματος Κοινωνικής Προνοίας της οικείας Νομαρχίας. Ούτοι μεταφέρονται υποχρεωτικώς εις λειτουργούντα Θεραπευτήρια Χρονίων Παθήσεων. 3.Απαγορεύεται η χρησιμοποίησις, υπό των εν άρθρ. 1 του Ν.Δ. 1118/1972 ως αντικαθίσταται δια του άρθρ. 1 του παρόντος ιδιωτικών επιχειρήσεων, τίτλων δυναμένων να παραπλανήσουν το κοινόν, δια της δημιουργίας της εντυπώσεως ότι πρόκειται περί Ιδρύματος ή εκδηλώσεων φιλανθρωπικών οργανώσεων.  Εις τον τίτλον εκάστης επιχειρήσεως περιλαμβάνεται απαραιτήτως η φράσις «ΙΔΙΩΤΙΚΗ ΕΠΙΧΕΙΡΗΣΙΣ». Άρθρ.4.-(Αντικαθίσταται το άρθρ. 6 Ν.Δ. 1118/72 ανωτ. αριθ. 1). Άρθρ.5.-1.Εις τας κατά την δημοσίευσιν του παρόντος άνευ αδείας λειτουργούσας επιχειρήσεις, περί ων το άρθρ. 1 του Ν.Δ. 1118/1972 ως τούτο αντικαθίσταται δια του άρθρ. 1 του παρόντος, δύναται να παρέχεται προθεσμία μέχρι είκοσι τεσσάρων μηνών από της δημοσιεύσεως του Π.Δ/τος περί ου το άρθρ. 4 παρ. 1 του παρόντος, όπως προσαρμόσουν τας κτιριακάς εγκαταστάσεις των προς τας, δια του αυτού Π.Δ/τος, καθορισθησομένας προδιαγραφάς ή εξασφαλίσουν την, εις καταλλήλους χώρους, ματαφοράν και λειτουργίαν αυτών. Προς τούτο χορηγείται προσωρινή άδεια λειτουργίας δι’ αποφάσεως του οικείου Νομάρχου, κατόπιν γνωματεύσεως της Επιτροπής του άρθρ. 4 παρ. 2 του Ν.Δ. 1118/1972, ως τούτο αντικαθίσταται δια του άρθρ. 2 του παρόντος νόμου, καθοριζούσης και την ημερομηνίαν λήξεως της προθεσμίας, δια την ανωτέρω προσαρμογήν. 2.Αι προϋποθέσεις χορηγήσεως της προσωρινής αδείας ρυθμίζονται δια Π.Δ/τος εκδοθησομένου εντός εξαμήνου από της ισχύος του παρόντος νόμου προτάσει του Υπουργού Κοινωνικών Υπηρεσιών. 3.Αι διατάξεις του άρθρ. 8 του Ν.Δ. 1118/72 ισχύουν και δια τας επιχειρήσεις τας λειτουργούσας δυνάμει προσωρινών αδειών, καταργουμένης της εν παρ. 1 του άρθρου τούτου μνημονευομένης επιφυλάξεως. 4.Αι χορηγηθείσαι μέχρι της ισχύος του παρόντος άδειαι λειτουργίας εις επιχειρήσεις περιθάλψεως ηλικιωμένων ή εκ κινητικής αναπηρίας ανιάτως πασχόντων ατόμων, εξομοιούνται προς τας προσωρινάς αδείας λειτουργίας αι δε επιχειρήσεις αύται υποχρεούνται όπως προσαρμοσθούν προς τους κατά το άρθρ. 6 παρ. 1 του Ν.Δ.1118/1972, ως τούτο αντικαθίσταται δια του άρθρ. 4 του παρόντος εκδοθησομένου Π.Δ/τος, καθοριζομένους όρους και προϋποθέσεις, εντός της εν παρ. 1 οριζομένης προθεσμίας. Για τη χορήγηση προσωρινής αδείας λειτουργίας βλ. άρθρ. 16 Π.Δ.692/1979 (κατωτ. αριθ. 6). Άρθρ.6.-Δι’ αποφάσεως του Υπουργού Κοινωνικών Υπηρεσιών, ρυθμίζεται η διαδικασία χορηγήσεως αδείας διημερεύσεως ή και διανυκτερεύσεως, εκτός του Ιδρύματος, των περιθαλπομένων εις τα Ιδρύματα Κοινωνικής Προνοίας, αρμοδιότητος Υπουργείου Κοινωνικών Υπηρεσιών. Η διάταξις αύτη κατισχύει πάσης ετέρας ειδικής ρυθμίσεως ή τοιαύτης του καταστατικού εκάστου Ιδρύματος.  Άρθρ.7.-(Καταργείται η παρ. 2 άρθρ. 2 και το άρθρ. 9 Ν.Δ. 1118/72 ανωτ. αριθ. 1). (Αντί για τη σελ 256,107) Σελ. 256,107(α) Τεύχος 710-Σελ. 77 Επιχειρήσεις Περιθάλψεως Ηλικιωμένων ή Αναπήρων 34.Β.ξ.5 